ο Βελλεροφόντης
Ήταν σπουδαίος ήρωας, γιος του βασιλιά 
της Κορίνθου Γλαύκου και της Ευρυμέδης.
Άλλοι λένε πως μητέρα του ήταν η 
Ευρυνόμη και πατέρας του ο Ποσειδώνας.
Μια μέρα ο Βελλεροφόντης είδε ένα φτερωτό άλογο,
 τον Πήγασο, που ήταν παιδί της γοργόνας Μέδουσας, 
να πίνει νερό σε μια πηγή του Ποσειδώνα.
Ο Βελλεροφόντης δάμασε το θαυμάσιο ζώο 
με τη βοήθεια της Αθηνάς, 
που του έδωσε ένα χρυσό χαλινάρι.
Κάποτε σκότωσε άθελά του τον αδελφό του
 και γι' αυτό εξορίστηκε στην αυλή 
του βασιλιά του Άργους Προίτου.
Αλλά η γυναίκα του Προίτου,
η Σθενέβοια ερωτεύτηκε τον Βελλεροφόντη.
Επειδή όμως ο ήρωας δε θέλησε να προδώσει 
την εμπιστοσύνη του Προίτου, εκείνη θύμωσε
και τον συκοφάντησε στον άντρα της, 
ότι τάχα θέλησε να την κακοποιήσει.
Ο βασιλιάς θύμωσε πολύ, αλλά 
δεν θέλησε να τον σκοτώσει ο ίδιος.
Σκέφτηκε λοιπόν και τον έστειλε στον 
πεθερό του Ιοβάτη,βασιλιά της Λυκίας,
μ' ένα γράμμα σφραγισμένο, 
όπου ζητούσε το θάνατό του.
Ο Ιοβάτης, για να προκαλέσει το θάνατο του
 Βελλερεφόντη, του επέβαλε μια σειρά από άθλους.
Πρώτα τον έστειλε να σκοτώσει τη Χίμαιρα, 
ένα φρικιαστικό τέρας με κεφάλι λιονταριού, 
κορμό και κεφάλι γίδας και ένα φίδι για ουρά.
Η Χίμαιρα εκτόξευε φωτιά, αλλά
ο Βελλεροφόντης κατάφερε να την σκοτώσει
Έπειτα τον έβαλε να εξολοθρεύσει την άγρια φυλή
 των Σολύμων. Ο μύθος λέει ότι η μάχη που ακολούθησε
ήταν η πιο άγρια που είχε γίνει με τον 
Βελλεροφόντη να αναδεικνύεται νικητής.
Τέλος τον ανάγκασε και πολέμησε
 με επιτυχία τις Αμαζόνες.
Ο Βελλεροφόντης κατάφερε επίσης να σκοτώσει 
τους γενναιότερους πολεμιστές της Λυκίας,
που του είχαν στήσει παγίδα κατά διαταγή του Ιοβάτη.
Ο βασιλιάς, αφού είδε τα κατορθώματά του, 
τον αναγνώρισε σαν απόγονο των θεών
και του έδωσε γυναίκα του την 
κόρη του Φιλονόη και το μισό του βασίλειο.
